Papa Klement XIV

Klement XIV, rođen kao Giovanni (Gian) Vincenzo Antonio Ganganelli (31. oktobar 1705. u Santarcangelo di Romagna kod Riminija; † 22. septembar 1774. u Rimu), bio je Papa od 1769. do 1774.

 Biografija 
Gaganelli je rođen 31. oktobra 1705. kao sin općinskog ljekara u Sant'Arcangelu. Školovanje u Verucchio i kasnije u Riminiju mu je financirao milanski grof Bernaldi. Zadivljen načinom života Franjevaca, Gaganelli se zaređuje 15. maja 1723. u Mondainu te, zbog uspomene na svog oca, uzima redovničko ime Lorenzo. Između 1724. i 1728. živi u nekoliko redovničkih manastira i ustanova na području Pesaroa, Recanatia i Fanoa, gdje studira teologiju. Studij (od 1728. do 1731.) nastavlja u rimskom koledžu Santa Bonaventura pod vodstvom Antonija Luccija, kasnije biskupa u Bovinu. U nastavku predaje teologiju i filozofiju u Ascoliu, Bolonji i Milanu. Godine 1740. se vraća na Santa Bonaventura kao upravnik i živi u samostanu SS. Apostoli. mini|lijevo|Grb Klementa XIV

Dobri kontakti koje je imao u Kuriji, pogotovo sa kardinalom Andrea Negroni jednim od najbližih saradnika Pape Benedikta XIV, mu dopuštaju ulazak u viša tijela Vatikana i funkciju savjetnika Svetog Oficijuma (današnje kongregacije za religiozno obrazovanje).

Ganganelli je vrijedio kao dobar, savjestan i iskren savjetnik inkvizicije. 24. septembra 1759. je postao kardinal te kao titularnu crkvu dobija San Lorenzo u Penispema koja je kasnije zamjenjena s crkvom SS.Apostoli.

 Pontifikat 
Poslije tromjesečne konklave, održane poslije smrti Klementa XIII, na scenu stupaju dvije suprostavljene strane: na jednoj strani kardinalski kolegijum i Portugal, Španija i Francuska, a na drugoj skupina Zelantia, protivnika borbonskih kruna. Poslije 185. izbornog kruga, kardinali biraju Gaganellija za novog Papu. 4. juna 1769. Gabanelli dolazi na prijestolje crkve.

Kao pripadnik franjevačkog reda i dolaskom iz jedne građanske porodice, Klement XIV prekida dugu tradiciju Papi iz uglednih italijanskih plemićkih porodica.

 Smrt 
Klement XIV umire 24. septembra 1774. u Rimu. Po nekim historičarima ubijen je od strane jezuitskih redovnika (kao osveta za zabranu reda), dok po drugima umire prirodnom smrću. Komisija koja je sastavljena od ljekara na internacionalnom nivou, vrši obdukciju, ali ne pronalazi tragove otrova kao što se pretpostavljalo.

 Reference 

 Izvori 


 Valérie Pirie, 1965. The Triple Crown: An Account of the Papal Conclaves from the Fifteenth Century to Modern Times Spring Books, London 

Kategorija:Pape
Kategorija:Rođeni 1705.
Kategorija:Umrli 1774.
Kategorija:Biografije, Santarcangelo di Romagna